ফ্যান্টাস্টিক বিস্টস: দ্য ক্রাইম অফ গ্রিন্ডেলওয়াল্ড
ফ্যান্টাস্টিক বিস্টস: দ্য ক্রাইমস অফ গ্রিন্ডেলওয়াল্ড (ইংরেজি ঃ Fantastic Beasts: The Crimes of Grindelwald)হল ২০১৮ সালের ফ্যান্টাসি ফিল্ম।এটি ডেভিড ইয়েটস পরিচালিত এবং জে কে রাউলিংয়ের লেখা। একটি ব্রিটিশ-আমেরিকান যৌথ চলচ্চিত্র । এটি ফ্যান্ট্যাস্টিক বিস্ট্‌স অ্যান্ড হোয়্যার টু ফাইন্ড দেম (চলচ্চিত্র) এর পরবর্তী পর্ব। এটি "ফ্যান্টাস্টিক বিস্টস" ফিল্ম সিরিজের দ্বিতীয় কিস্তি এবং উইজার্ডিং ওয়ার্ল্ড ফ্র্যাঞ্চাইজির দশম কিস্তি। যা হ্যারি পটার ফিল্ম সিরিজ দিয়ে শুরু হয়েছিল। ২০১৪ সালের অক্টোবরে দ্বিতীয় ফ্যান্টাস্টিক বিস্টস ফিল্ম ঘোষণা করা হয়েছিল। ২০১৬ সালের জুলাই এ রাউলিং নিশ্চিত করেছিলেন যে তিনি স্ক্রিপ্টটি সম্পূর্ণ করেছেন। জনি ডেপ ২০১৬ সালের নভেম্বরে চূড়ান্ত হন ( যখন জনি ডেপ ঘরোয়া সহিংসতার অভিযোগে অভিযুক্ত)। যা কিছু বিতর্ক সৃষ্টি করেছিল। জনি ডেপ ২০১৭ সালের এপ্রিল মাসে স্বাক্ষর করেন। ফিল্মের মূল ফটোগ্রাফি শুরু হয় ২০১৭ সালের জুলাই এ, লিভিশডেনে ওয়ার্নার ব্রাদার্স পিকচার্সের স্টুডিও তে। এর শুটিং লন্ডন, সুইজারল্যান্ড, প্যারিসে হয়। ২০১৭ সালের ডিসেম্বরে এর শুটিং শেষ হয়। ২০১৮ সালের ৮ নভেম্বর প্যারিসে ফ্যান্টাসটিক বিস্টস:দ্য ক্রাইম অফ গ্রিন্ডেলওয়াল্ডএর প্রিমিয়ার হয়। ২০১৮ সালের ১৬ নভেম্বর এটি বিশ্বব্যাপী মুক্তি পায় রিয়াল ডিথ্রিডি , ডলবি সিনেমা , আইম্যাক্স এবং স্ক্রিন এক্সে, ওয়ার্নার ব্রস. এ এই চলচ্চিত্রটি বিশ্বব্যাপী $ ৬৫৩ মিলিয়ন মার্কিন ডলার অর্জন করেছে। এটি ২০১৮ সালের দশম সর্বোচ্চ উপার্জনকারী চলচ্চিত্র । তবে উইজার্ভিং ওয়ার্ল্ড ফ্র্যাঞ্চাইজির সর্বনিম্ন চলচ্চিত্র । এটি সমালোচকদের কাছ থেকে মিশ্র রিভিউ পেয়েছে।চলচ্চিত্রটি তার বিনোদন মূল্য, পাশাপাশি দিকনির্দেশ এবং পারফরম্যান্স (বিশেষ করে রেডমাইনি, ল, এবং ডেপ) এর জন্য প্রশংসিত হয়। কিন্তু "অযৌক্তিক জটিল, নিম্ন-গতির প্লট" এর জন্য সমালোচিত হয়(এটি ভবিষ্যতের কিস্তির জন্য অত্যধিক বিস্তারিত)। ফ্যান্টাস্টিক বিস্টস: দ্য ক্রাইমস অব গ্রিন্ডেলওয়াল্ড সেরা প্রোডাকশন ডিজাইন এবং বেস্ট স্পেশাল ভিজ্যুয়াল এফেক্ট বিভাগে ৭২ তম ব্রিটিশ একাডেমী ফিল্ম অ্যাওয়ার্ডের দুটি পুরস্কারের জন্য মনোনীত হয়েছিল। ২0২0 সালের নভেম্বরে এটির তৃতীয় শিরোনামহীন চলচ্চিত্র মুক্তির কথা প্রকাশ করা হয়েছে।